Til huseier/beboer: Det er støy fortrinnsvis fra anleggsmaskiner og motorsag som naboer til anleggsområdet vil høre. Det blir også noe anleggstrafikk i området. Arbeidene er en nødvendig del av byggingen av Follobanen, og vi beklager de ulempene arbeidene medfører. Jernbaneverket ser fram til å kunne tilby nye Ski stasjon og Follobanen. Fjerning av trær og vegetasjon på østsiden av sporområdet vil skje tett på eiendommer i Waldemarhøyveien. Anleggsmaskiner kan i kortere tidsrom være nødt til å blokkere Waldemarhøyveien. I tilfelle vil de berørte eiendommene bli informert om dette i forkant. Dersom det skulle bli nødvendig å bevege seg inn på enkelte eiendommer, vil grunneier bli kontaktet først. Arbeidene vil foregå nærme enkelte av eiendommene i Holteveien mens vi fjerner trær og vegetasjon på vestsiden av sporområdet. Det skal også etableres en anleggsvei inne på anleggsområdet, som vil gå tett inntil enkelte eiendommer i Holteveien. Arbeidene med å hugge trær og fjerne vegetasjon starter i løpet av desember, og avsluttes i januar 2016. I begynnelsen av januar 2016 starter grunnarbeider og etablering av anleggsveier flere steder på anleggsområdet. Arbeidene starter først i Holteveien, og Jernbaneverket kommer tilbake med nærmere informasjon. Arbeidene vil i all hovedsak foregå fra kl. 7.00 til kl. 19.00 på hverdager. Har du spørsmål om disse arbeidene, vennligst ta kontakt med - byggeleder Thor Ørjan Holt på e-post thor.orjan.holt@jbv.no eller telefon 922 86 602 - kommunikasjonsrådgiver/nabokontakt Helen Karlsen på e-post helen.karlsen@jbv.no eller telefon 900 12 715 (fram til jul) Follobaneprosjektet kan også kontaktes på e-post follobanen@jbv.no eller telefon 05280.